Kraanfûgeleftigen

De kraanfûgeleftigen of kraaneftigen (wittenskiplike namme: Gruiformes) foarmje in skift fan 'e klasse fan 'e fûgels (Aves), de ûnderklasse fan 'e moderne fûgels (Neornithes), de tuskenklasse fan 'e nijkakigen (Neognathae) en it boppeskift fan 'e nije fûgels (Neoaves).

Ta dit skift hearre in oansjenlik tal libbene sawol as útstoarne famyljes fûgels, mei 14 libbene soarten kraanfûgels (Gruidae), sa'n 145 libbene soarten ralfûgels (Rallidae), lykas de merkel (Fulica atra) en it reidhintsje (Gallinula chloropus), en in stikmannich lytsere groepen mei elts 1 oant 3 libbene soarten dy't benammen yn it tropysk reinwâld fan Súd-Amearika foarkomme.

De âldste fossilen fan dit skift stamje út it ier-Eoseen. Foarhinne waarden ferskate groepen ta de kraanfûgeleftigen rekkene dy't dêr yn modernere yndielings, basearre op DNA-ûndersyk út 2008, fan losmakke binne, wêrûnder de trapfûgels (Otidae), kagûfûgels (Rhynochetidae), sinneralfûgels (Eurypigidae), siselkloerfûgels (Cariamidae) en steltralfûgels (Mesithornithidae).

Skiftopbou

 skift kraanfûgeleftigen (Gruiformes)
 famylje Parvigruidae †
 famylje Songziidae †
 ûnderskift echte kraanfûgeleftigen (Grui)
 boppefamylje Ergilornithioidea †
 famylje Eogruidae †
 famylje Ergilornithidae †
 boppefamylje kraanfûgels en sibben (Gruoidea)
 famylje kraanfûgels (Gruidae)
 ûnderfamylje echte kraanfûgels (Gruinae)
 ûnderfamylje kroankraanfûgels (Balearicinae)
 famylje ralkraanfûgels (Aramidae)
 famylje trompetfûgels (Psophiidae)
 ûnderskift raleftigen (Ralli)
 famylje Aptornithidae †
 famylje biisralfûgels (Heliornithidae)
 famylje dûnssturtralfûgels (Sarothruridae)
 famylje ralfûgels (Rallidae)
 ûnderfamylje echte ralfûgels (Rallinae)
 ûnderfamylje poarperhinfûgels (Porphyrioninae)
 ûnderfamylje reidhinfûgels (Gallinulinae)


Kategory:Fûgelskift